
Această carte conţine însăşi esenţa Principiului Expresiei. 


Dacă voiam, o puteam dezvolta într-un volum de câteva sute de pagini, 
dar o asemenea extindere i-ar fi înfrânt adevăratul scop. 


Pentru a fi eficiente, ,„poruncile' trebuie să fie scurte şi la obiect: cea mai 
însemnată poruncă pomenită vreodată se află în simplele cuvinte, „Şi a zis 
Dumnezeu: ,Să fie lumină! [Şi a fost lumină”, Geneza/Facerea 1:3]. 


Mergând pe acest principiu, îţi ofer acum, cititorule, în aceste câteva 
pagini, adevărul, aşa cum mi-a fost mie revelat. 


Neville 


La porunca ta 


Poate hotărî omul un lucru şi acesta să se întâmple? În cel mai categoric 
mod, da! Omul întotdeauna a hotărât ceea ce a apărut în lumea sa şi azi 
hotărăşte ceea ce apare în lumea lui şi va continua să facă asta atât timp cât 
omul e conştient de a fi om. Niciun lucru nu a apărut vreodată în lumea lui fără 
ca omul să fi hotărât că trebuie să apară. 


Poţi nega asta, dar încearcă atât cât vrei şi contrariul nu-l poţi dovedi, 
întrucât această „hotărâre” se bazează pe un principiu neschimbător. Nu 
porunceşti lucrurilor să apară prin cuvinte sau afirmaţii vehemente. Asemenea 
repetiţii zadarnice au mai degrabă ca rezultat contrariul. 


Hotărârea se face întotdeauna în conştiinţă. Anume, fiecare om e conştient 
a fi ceea ce el însuşi a hotărât să fie. Omul mut, fără a folosi cuvinte, e 
conştient că e mut. Astfel, el se condamnă la a fi mut. 


Când Biblia e citită în această lumină, o vei descoperi a fi cea mai mare 
carte ştiinţifică scrisă vreodată. În loc să priveşti Biblia ca pe o consemnare 
istorică a unei civilizaţii antice sau ca biografie a neobişnuitei vieţi a lui lisus, 
vezi-o ca o măreaţă dramă psihologică ce are loc în conştiinţa omului. 


Asumă drama ca fiind a ta şi-ţi vei transforma de-ndată lumea din 
deşerturile sterile ale Egiptului în ţara promisă a Canaanului. 


Toţi vor fi de acord cu afirmaţia că toate lucrurile au fost făcute de 
Dumnezeu şi, fără El nimic nu e făcut - din ce e făcut [loan 1:3] — dar, asupra a 
ceea ce nu consimte omul e identitatea lui Dumnezeu. Toate bisericile şi 
clerurile lumii se contrazic asupra identităţii şi adevăratei naturi ale lui 
Dumnezeu. Biblia demonstrează dincolo de orice umbră de îndoială că Moise şi 
profeţii erau în procent de sută la sută de acord asupra identităţii şi naturii lui 
Dumnezeu. Şi viaţa lui lisus şi învăţăturile lui sunt în acord cu descoperirile 
profeților din vechime. Moise l-a descoperit pe Dumnezeu ca fiind conştienţa de 
a fi a omului, când a declarat aceste puţin înţelese cuvinte, „EU SUNT/Cel ce 
este m-a trimis la voi” [leşirea/Exodul 3:14]. David a cântat în psalmii săi, 
„Opreşte-te/Stai liniştit şi cunoaşte că EU SUNT Dumnezeu [înălţa-Mă-voi pe 
pământ”, Psalm 45:10]. Isaia a declarat, „EU SUNT Domnul şi nimeni altul! 
Afară de Mine nu este Dumnezeu. Eu te-am încins fără ca tu să Mă cunoşti. Ca 
să se ştie de la răsărit şi până la apus că nu este nimic afară de Mine! EU SUNT 
Domnul şi nimeni altul! Eu întocmesc lumina şi dau chip întunericului, Eu fac 
pacea şi nasc răul: EU SUNT Domnul Care fac toate acestea” [Isaia 45:5-7; 
loel/loil 2:27]. 


Conştienţa de a fi e numită Dumnezeu de sute de ori în Noul Testament. 

Să amintim doar câteva: EU SUNT Păstorul; EU SUNT Uşa [loan 10:2, 
10:7, 10:9]; EU SUNT Învierea şi Viaţa [loan 11:25]; EU SUNT Calea [loan 
14:6]; EU SUNT Alfa şi Omega, Cel dintâi şi Cel de pe urmă, Începutul şi 
Sfârşitul [Apocalipsa 1:8, 22:13]; şi apoi, „Dar voi cine ziceţi că SUNT EU?” 
[Matei 16:15, Marcu 8:29, Luca 9:20]. 


Nu se afirmă, „Eu, lisus, sunt uşa. Eu, lisus, sunt calea”, nici nu se spune, 
„Dar voi cine ziceţi că Eu, lisus, sunt?” 


Se afirmă clar, „EU SUNT Calea”. Conştienţa de a fi e uşa prin care 
manifestările vieţii trec în lumea formei. 


Conştienţa e forţa renaşterii - renaşterea la ceea ce omul e conştient a fi. 
Omul mereu exprimă ceea ce e el conştient a fi. Acesta e adevărul care îl face 
liber pe om [loan 8:32], căci omul e veşnic auto-încarcerat ori auto-eliberat. 


Dacă tu, cititorule, te vei lepăda de toate vechile tale credinţe într-un 
Dumnezeu separat de tine şi-ţi vei revendica dumnezeirea ca fiind conştienţa ta 
de a fi - aşa cum lisus şi profeţii au făcut —, îţi vei transforma lumea realizând 
că, „Eu şi Tatăl Meu Una suntem” [loan 10:30]. Această afirmaţie, „Eu şi Tatăl 
Meu una suntem, dar Tatăl este mai mare decât Mine” [loan 14:28] pare 
năucitoare - dar, de e interpretată în lumina a ceea ce tocmai am spus referitor 
la identitatea lui Dumnezeu, o vei găsi revelatoare foarte. Conştienţa, fiind 
Dumnezeu, este ca „Iatăl”. Ceea ce eşti tu conştient a fi este „Fiul”, care aduce 
mărturie „latălui” Său. Este precum creatorul şi creaţia. Creatorul e mereu mai 
presus decât creaţia, concepţia sa, dar rămân, totuşi, mereu, una. De pildă, 
înainte de a fi conştient că eşti om, eşti mai întâi conştient că eşti. Că exişti. 
Apoi devii conştient că eşti om. Totuşi, rămâi ca şi creator, mai presus de 
creaţia ta - omul. 


lisus a descoperit acest măreț adevăr şi s-a declarat pe Sine ca fiind una cu 
Dumnezeu - nu cu un Dumnezeu pe care l-a născocit omul. Pentru că El nu a 
recunoscut niciodată un asemenea Dumnezeu. A spus, „De va veni vreodată 
careva, spunând, “Priveşte aici sau dincolo’, crezare să nu-i dai, fiindcă 
împărăţia lui Dumnezeu e înlăuntrul tău” [„Şi nici nu vor zice: lat-o aici sau 
acolo. Căci, iată, împărăţia lui Dumnezeu este înăuntrul vostru”, Luca 17:21; „Şi 
vor zice vouă: lată este acolo; iată, aici; nu vă duceţi şi nu vă luaţi după ei”, 
Luca 17:23]. Paradisul e înlăuntrul tău. Astfel, când s-a consemnat că „S-a dus 
la Tatăl Său” [„S-a înălțat la cer”, Marcu 16:19, Luca 24:51], ţi se spune că S-a 
înălţat în conştiinţă până la nivelul la care era conştient numai că este, 
transcendând astfel limitările concepţiei Sale de Sine curente, numită „lisus”. 


În conştienţa de a fi, toate lucrurile sunt posibile. A spus, „Când te vei 
hotărî să faci un lucru, lucrul îl vei izbuti” [,...şi lumina va străluci pe toate 
drumurile tale”, lov 22:28]. Aceasta e hotărârea Sa - înălţarea în conştiinţă 
până la naturaleţea de a fi lucrul dorit. După cum a exprimat-o, „lar Eu, când 
Mă voi înălța, voi trage toţi oamenii la Mine” [„lar Eu, când Mă voi înălța de pe 
pământ, îi voi trage pe toţi la Mine”, loan 12:32]. Când mă voi înălța în 
conştiinţă până la naturaleţea lucrului dorit, voi trage manifestarea acelei 
dorinţe la Mine. Pentru că spune, „Nimeni nu poate să vină la Mine, dacă nu-l va 
trage Tatăl, Care M-a trimis” [loan 6:44] şi „Eu şi Tatăl Meu Una suntem” [loan 
10:30]. Aşadar, conştienţa este Tatăl care trage manifestarea vieţii la tine. 


Tu, chiar în această clipă, tragi în lumea ta ceea ce eşti acum conştient a fi. 
Acum vezi ce se înţelege prin „Trebuie să vă naşteţi de sus” [sau, „din nou”, 
loan 3:7]. Dacă eşti nemulţumit cu actuala expresie din viaţă, singura cale de a 


o schimba este să îţi iei atenţia de la ceea ce îţi pare atât de real şi să te înalţi 
în conştiinţă spre ceea ce doreşti să fie. Nu poţi servi la doi stăpâni [Matei 6:24, 
Luca 16:13], aşadar, a-ţi lua atenţia de la o stare a conștiinței şi să o îndrepţi 
spre alta echivalează cu a muri uneia şi a trăi alteia. 


Întrebarea „Dar voi cine ziceţi că SUNT?” [Matei 16:15, Marcu 8:29, Luca 
9:20] nu este adresată unui om numit ,Petru' de către unul numit „lisus'. 
Aceasta este veşnica întrebare adresată propriului sine de propria adevărată 
fiinţă. Cu alte cuvinte, „Cine zici tu că eşti?”. Fiindcă propria ta convingere - 
părerea ta despre tine - va determina expresia ta în viaţă. El spune, „Credeţi în 
Dumnezeu, credeţi şi în Mine” [loan 14:1]. Cu alte cuvinte, este Minele din tine 
cel care e acest Dumnezeu. 


Rugăciunea, astfel, este văzută ca fiind recunoaşterea ta ca fiind 
ceea ce acum doreşti, în loc de forma comună de cerere către un 
Dumnezeu care nu există pentru ceea ce acum doreşti. 

Nu vezi, deci, de ce milioanelor de rugăciuni nu li se răspunde? Oamenii se 
roagă unui Dumnezeu care nu există. De exemplu: a fi conştient că eşti sărac şi 
a te ruga unui Dumnezeu pentru averi înseamnă a fi răsplătit cu ceea ce eşti 
conştient a fi - adică sărăcie. 


Rugăciunile, pentru a avea succes, trebuie să fie mai degrabă 
revendicări decât cerşiri - aşa că, de te vei ruga pentru bogății, 
întoarce-te de la imaginea sărăciei negând însăşi evidenţa simţurilor 
tale şi atribuie-ţi natura de a fi îmbelşugat. 


Ni se spune, „Iu însă, când te rogi, intră în cămara ta şi, închizând uşa, 
roagă-te Tatălui tău, Care este în ascuns, şi Tatăl tău, Care vede în ascuns, îţi va 
răsplăti ţie” [Matei 6:6]. Am identificat ,Tatăl' ca fiind conştiența de a fi. Am 
identificat şi ,uşa' ca fiind conştiența de a fi. Aşadar, ‚închiderea uşii e 
împiedicarea a ceea ce ,Eu' sunt acum conştient că sunt şi asumarea că sunt 
ceea ce ,Eu' doresc să fiu. Chiar în clipa în care asumpţia mea e stabilită 
la nivel de convingere, în acea clipă încep să trag la mine evidenţa 
asumpţiei mele. 


Nu căuta să înţelegi cum apar aceste lucruri, fiindcă nimeni nu 
cunoaşte mecanismul. 


Adică, nicio manifestare nu cunoaşte cum lucrul dorit va apărea. 


Conştienţa e calea sau uşa prin care lucrurile apar. A spus, „EU SUNT 
Calea” [loan 14:6] - nu „Eu, lon Popescu, sunt calea”, ci „EU SUNT”, conştiența 
de a fi este calea prin care vine lucrul. Semnele întotdeauna urmează. Ele 
niciodată nu preced. Lucrurile nu au o altă realitate în afara conştiinţei. 
Aşadar, mai întâi conştientizează-l, şi lucrul e silit să apară. 


Ţi se spune, „Căutaţi mai întâi împărăţia lui Dumnezeu şi dreptatea Lui şi 
toate acestea se vor adăuga vouă” [Matei 6:33]. Mai întâi conştientizează 
lucrurile pe care le cauţi şi apoi lasă lucrurile în pace. Asta s-a intenţionat prin 


„Când te vei hotărî să faci un lucru, lucrul îl vei izbuti” [,...şi lumina va străluci 
pe toate drumurile tale”, lov 22:28]. 

Aplică acest principiu şi vei şti ce înseamnă „pune-Mă la încercare şi vei 
vedea” [„,puneţi-Mă şi pe Mine la încercare”, zice Domnul Savaot, „şi veţi vedea 
că voi deschide, la dorința voastră, stăvilarele cerului şi voi vărsa din belşug 
binecuvântarea, spre binele vostru'”, Maleahi 3:10]. 


Povestea Mariei este povestea fiecărui om. Maria nu a fost o femeie - dând 
naştere în vreun fel miraculos unuia pe nume „lisus'. Maria este conştiența de a 
fi care veşnic rămâne fecioară, indiferent câtor dorinţe dă naştere. Chiar acum, 
priveşte-te ca fiind această Fecioară Maria - însămânţată de tine însuţi prin 
intermediul dorinţei - devenind una cu dorinţa până la punctul întrupării sau 
naşterii dorinţei tale. 


De pildă: se spune despre Maria (care acum ştii că eşti tu) că „nu ştia de 
bărbat” [Luca 1:34]. Şi totuşi, a conceput Prunc. Adică, tu, lon Popescu, nu ai 
niciun motiv să crezi că ceea ce acum doreşti este cu putinţă, dar, 
descoperindu-ţi conştiența de a fi ca fiind Dumnezeu, îţi faci această conştienţă 
drept soţ şi concepi un Prunc (manifestare) al Domnului, „Căci bărbatul tău este 
Făcătorul tău, şi numele Lui, Domnul Savaot şi Răscumpărătorul tău [...], 
„Dumnezeul a tot pământul” se cheamă!” [Isaia 54:5]. Idealul tău, sau ambiția 
ta e această concepţie - cea dintâi poruncă dată ei, care e acum dată ţie, este 
„Nimănui să nu spui nimic” [înainte: Marcu 1:44; după: Matei 8:4, Luca 5:14]. 


Adică, nu discuta ambițiile sau dorinţele tale cu altul, căci altul îţi va întări 
numai temerile actuale. Discreţia e prima lege ce trebuie respectată în 
realizarea dorinţei tale. A doua, după cum ni se spune în povestea Mariei, este 
„Măreşte sufletul meu pe Domnul” [Luca 1:46]. Am identificat pe Domnul drept 
conştienţa ta de a fi. Aşadar, „a mări pe Domnul' înseamnă a-ţi reevalua sau 
extinde actuala concepţie de sine până la punctul unde această reevaluare 
devine naturală. Când această naturaleţe este obţinută, „dai naştere’, devenind 
ceea cu ce te identifici acum în conştiinţă. 


Povestea creaţiei ne este oferită în formă concisă în primul capitol din loan. 


„La început era Cuvântul” [loan 1:1]. Acum, chiar în secunda asta, despre 
început” se vorbeşte. Este începutul unui impuls - al unei dorinţe. „Cuvântul' 
este dorinţa ce se scaldă în conştienţa ta - căutând întrupare. Impulsul în sine 
nu are realitate, deoarece, „EU SUNT” sau conştienţa de sine e singura realitate. 
Lucrurile există numai atâta timp cât sunt conştient a fi acele lucruri; deci, 
pentru a se îndeplini dorinţa, a doua parte a acestui verset din loan trebuie 
aplicată. Anume, „Şi Cuvântul era la Dumnezeu şi Dumnezeu era Cuvântul” 
[loan 1:1]. Cuvântul, sau dorinţa, trebuie să fie unită cu, sau fixată în conştiinţă 
pentru a primi realitate. Conştiinţa devine conştientă a fi lucrul dorit, astfel 
bătându-se în cuie pe formă sau concepţie - şi dând naştere concepţiei sale — 
sau reînviind ceea ce fusese până acum o dorinţă moartă, neîmplinită. „Doi se 
vor învoi pe pământ în privinţa unui lucru pe care îl vor cere [şi se va da lor de 
către Tatăl Meu, Care este în ceruri”, Matei 18:19]. 


Această învoială nu se face niciodată între două persoane. Se face între 
conştiinţă şi lucrul dorit. Eşti acum conştient a fi, aşa că îţi spui ţie însuţi, fără a 
folosi cuvinte, „EU SUNT”. Acum, dacă este o stare de sănătate ceea ce eşti 
doritor a obţine, înainte de a avea orice evidenţă de sănătate pe lume, începi să 
TE SIMŢI a fi sănătos. Şi chiar în secunda în care senzaţia că ,EU SUNT sănătos' 
e obţinută, cei doi s-au învoit. Adică, EU SUNT şi sănătate s-au învoit să fie una 
şi această învoială întotdeauna rezultă în naşterea unui prunc, care este lucrul 
asupra căruia s-a făcut învoiala - în acest caz, sănătatea. lar fiindcă am făcut 
învoiala, exprim lucrul convenit. Vezi aşadar de ce Moise a declarat, „EU 
SUNT/Cel ce este m-a trimis la voi” [leşirea/Exodul 3:14]. Fiindcă ce fiinţă, alta 
decât EU SUNT, te poate trimite în expresie? Niciuna - pentru că „EU SUNT Cel 
dintâi şi Cel de pe urmă şi nu este alt dumnezeu afară de Mine!”, „EU SUNT 
Domnul şi nimeni altul! Afară de Mine nu este Dumnezeu” [Isaia 44:6, 45:5,6]. 
Dacă zbori pe aripile dimineţii spre cele mai îndepărtate părţi ale lumii, sau 
dacă îţi aşterni patul în iad, tot eşti conştient a fi. Eşti mereu trimis în 
expansiune de conştiinţa ta şi expresia ta e veşnic aceea de care eşti conştient 
a fi. 


Din nou, Moise a afirmat, „EU SUNT Cel ce SUNT” [leşirea/Exodul 3:14]. Ei, 
iată ceva demn de ţinut veşnic în minte. Nu poţi pune vin nou în burdufuri vechi 
sau petice noi la haine vechi [Matei 9:16,17; Marcu 2:21,22; Luca 5:36-39]. 
Adică, nu poţi lua cu tine în noua ta conştiinţă nicio parte din vechiul 
om. Toate credinţele, temerile şi limitările tale actuale sunt greutăţi care te 
leagă de nivelul tău de conştiinţă actual. De va fi să transcenzi acest nivel, 
trebuie să laşi în urmă tot ceea ce este sinele tău actual, sau concepţia despre 
tine. Pentru a face asta, îţi îndepărtezi atenţia de la tot ceea ce reprezintă acum 
problema sau limitarea ta şi te afunzi în doar a fi. Adică, îţi spui în tăcere dar cu 
convingere, ,EU SUNT’. Nu condiţiona această ,conştiinţă' încă. Doar 
mărturiseşte-te a fi şi continuă să faci asta până ce te pierzi în senzaţia de 
simplu a fi - fără faţă şi formă. Când această expansiune a conştiinţei este 
atinsă, atunci, în acest adânc fără formă al tău dă formă noii concepţii 
SIMŢINDU-TE a fi CEEA ce doreşti să fii. 


Vei afla în acest adânc al tău toate lucrurile ca fiind divin de posibile. 
Orice poţi concepe a fi pe lumea asta este pentru tine, în această 
conştiinţă fără formă actuală, o cât se poate de firească realizare. 


Invitaţia care ni se oferă în Scripturi este - „Mai bine să plecăm din trup şi 
să petrecem la Domnul” [2Corinteni 5:8, 1Corinteni 5:3, Coloseni 2:5]. „Trupul! 
fiind fosta ta concepţie despre tine şi Domnul” - conştienţa ta de a fi. Asta se 
înţelege când lisus îi spune lui Nicodim, „Adevărat, adevărat zic ţie: De nu se va 
naşte cineva de sus [sau, „din nou”], nu va putea să vadă împărăţia lui 
Dumnezeu” [loan 3:3-7]. Adică, de nu laşi în urmă actuala ta concepţie despre 
tine pentru a lua asupra ta natura noii naşteri, vei continua să exteriorizezi 
numai limitările tale actuale. 


A 


Singura cale de a-ţi schimba reflectiile vieții este să î 


i schimbi. 
conştiinţa. 


Căci conştiinţa este realitatea care veşnic se solidifică în lucrurile 
din jurul tău. 


Lumea omului, în cel mai mic detaliu, este constiința sa 


exteriorizată. 


Nu poţi schimba mediul tău, sau lumea, distrugând lucruri, aşa cum nu îţi 
poţi schimba chipul distrugând oglinda. Mediul tău, şi totul din el, reflectă ceea 
ce eşti tu în conştiinţă. Atâta timp cât vei continua să fii ceva în conştiinţă, 
atâta timp vei continua să exteriorizezi acel ceva în lumea ta. 


Ştiind asta, începe să te reevaluezi. Omul a pus prea puţină valoare asupra 
sa. 


În Cartea Numeriilor, vei citi, „[Şi au împrăștiat printre fiii lui Israel zvonuri 
rele despre pământul pe care-l cercetaseră, zicând:] „Pământul pe care l-am 
străbătut noi, ca să-l vedem, este un pământ care mănâncă pe cei ce locuiesc 
în el şi tot poporul, pe care l-am văzut acolo, sunt oameni foarte mari. Acolo am 
văzut noi şi uriaşi, pe fiii lui Enac, din neamul uriaşilor; şi nouă ni se părea că 
suntem faţă de ei ca nişte lăcuste şi tot aşa le păream şi noi lor” [13:32,33]. 


Asta nu înseamnă un timp din trecutul întunecat când omul avea statura 
uriaşilor. Astăzi este ziua, eternul acum, când condiţiile din jurul tău au dobândit 
aparenţa uriaşilor (cum ar fi şomajul, armatele inamicului tău, problemele tale 
şi toate lucrurile care par să te amenințe); acelea sunt uriaşii care te fac să te 
simţi a fi o lăcustă. 


Dar, ţi se spune, erai în primul rând, în proprii tăi ochi o lăcustă şi din 
cauza asta, erai în ochii uriaşilor - o lăcustă. Cu alte cuvinte, eşti pentru 
ceilalţi numai ceea ce eşti mai întâi pentru tine. Aşadar, a te reevalua pe 
tine şi a începe să te simţi a fi uriaş, un centru de putere, înseamnă a micşora 
aceşti foşti uriaşi şi a face din ei lăcuste. „Toţi locuitorii pământului sunt socotiți 
ca o nimica şi El face ce voieşte cu oştirea cerească şi cu locuitorii pământului şi 
nimeni nu poate să-L împiedice la lucrul Lui şi să-l zică: “Ce faci Tu?'” [Daniel 
4:35]. 


Această fiinţă despre care se vorbeşte nu este Dumnezeul ortodox ce șede 
în spaţiu, ci unul şi singurul Dumnezeu - Tatăl veşnic, conştiinţa ta de a fi. 
Trezeşte-te, deci, la puterea care eşti, nu ca om, ci ca adevăratul sine, o 
conştienţă fără faţă, fără formă, şi eliberează-te din a ta autoimpusă închisoare. 


„Eu sunt Păstorul cel bun şi cunosc pe ale Mele şi ale Mele Mă cunosc pe 
Mine. [Oile] vor auzi glasul Meu şi va fi o turmă şi un Păstor” [loan 10:14; 16]. 
Conştiinţa este păstorul cel bun. Ceea ce sunt eu conştient a fi este ,turma' care 
mă urmează. Atât de bun păstor e conştiinţa ta, încât nu a pierdut vreodată 
ceva din ,turma' de care eşti conştient a fi. 


Sunt o voce chemând din sălbăticia confuziei umane spre ceea ce sunt 
conştient a fi, şi nicicând nu va sosi o vreme în care, ceea ce sunt convins că 
sunt nu va izbuti să mă găsească. „EU SUNT’ e o uşă deschisă pentru ca tot 
ceea ce sunt să intre. Conştiinţa ta de a fi este Domnul şi Păstorul vieţii tale. 


Deci, „Domnul mă paşte şi nimic nu-mi va lipsi” [Psalm 22:1] e văzută în 
adevărata ei lumină a fi conştienţa ta. Nu ai putea fi vreodată în lipsuri sau lipsă 
de evidenţă a ceea ce eşti conştient a fi. 


Acesta fiind adevărul, de ce să nu devii conştient a fi măreț, iubitor de 
Dumnezeu, prosper, sănătos şi toate atributele pe care le admiri? 


E la fel de uşor să ai conştiinţa acestor calităţi cât şi a opusurilor lor, fiindcă 
nu ai actuala conştienţă din cauza lumii tale. Din contră, lumea ta este ceea ce 
este datorită conştienţei tale actuale. Simplu, nu-i aşa? Prea simplu, de fapt, 
pentru înţelepciunea omului care caută să complice totul. 


Pavel spunea despre acest principiu, „pentru neamuri [elini; greci]” (sau 
înţelepciunea lumii acesteia) este „nebunie”. „Pentru iudei” (sau cei care caută 
semne, „cer semne”) „sminteală” [sau, „piatră de poticnire”, 1Corinteni 1:23]; 
cu rezultatul că omul mai degrabă continuă să păşească prin întuneric decât să 
se trezească la fiinţa care el este. Omul a venerat atâta timp imaginile propriilor 
creaţii încât, la început, el găseşte această revelaţie drept blasfemie, deoarece 
implică moartea tuturor credințelor sale anterioare într-un Dumnezeu în afara 
sa. Această revelaţie va aduce cunoaşterea că „Eu şi Tatăl Meu una suntem, dar 
Tatăl este mai mare decât Mine” [loan 14:28]. Eşti una cu actuala ta 
concepţie despre tine. Dar eşti mai mare decât ceea ce eşti în prezent 
conştient a fi. 


Înainte ca omul să încerce să-şi transforme lumea, el trebuie să 
aşeze mai întâi fundaţia - „EU SUNT Domnul [şi nimeni altul]”, [Isaia 45:5; 
Ioel 2:27]. Adică, conştiinţa omului, conştienţa sa de a fi este Dumnezeu. Până 
când acest lucru nu e ferm stabilit, astfel încât nicio altă sugestie sau argument 
înaintat de alţii să nu-l zdruncine, el se va găsi întorcându-se la robia fostelor 
sale credinţe. „Căci dacă nu credeţi că EU SUNT [EL], veţi muri în păcatele 
voastre” [loan 8:24]. Adică, vei continua să fii încurcat şi ineficient până ce vei 
fi găsit cauza acestei confuzii. Când vei fi ridicat Fiul Omului, atunci vei şti că EU 
SUNT EL, adică, eu, lon Popescu, nu fac nimic prin mine, ci Tatăl meu, sau 
starea de conştienţă cu care sunt eu acum una face munca. 

Când se realizează asta, fiecare impuls şi dorinţă care izvorăsc din tine îşi 
vor găsi expresie în lumea ta. „lată, [Eu] stau la uşă şi bat; de va auzi cineva 
glasul Meu şi va deschide uşa, voi intra la el şi voi cina cu el şi el cu Mine” 
[Apocalipsa 3:20]. Eul care bate este impulsul. 


Uşa este conştienţa ta. A deschide uşa înseamnă a deveni una cu ceea ce 
bate, SIMŢINDU-te a fi lucrul dorit. A simţi propria dorinţă ca fiind imposibilă 
înseamnă a închide uşa sau a nega exprimarea acestui impuls. A te înălța în 
conştiinţă până la naturaleţea lucrului simţit înseamnă deschiderea largă a uşii 
şi invitarea acesteia la întrupare. 


lată de ce se consemnează în mod repetat că lisus a părăsit lumea 
manifestării şi S-a înălţat la Tatăl Său. lisus, ca şi tine şi ca mine, a găsit toate 
lucrurile ca fiind imposibile lui lisus, ca om. 


Dar descoperindu-Şi Tatăl a fi starea de conştienţă a lucrului dorit, El doar a 
lăsat în urma Sa „conştienţa lisus” şi s-a înălţat la conştienţa stării dorite, 
rămânând acolo până ce a devenit una cu ea. Făcându-Se una cu ea, a devenit 
aceea în expresie [„conştiența Hristică”]. 


Acesta e mesajul simplu al lui lisus pentru om: oamenii sunt doar veşminte 
în care fiinţa impersonală, EU SUNT, prezenţa pe care oamenii o numesc 
Dumnezeu - sălăşluieşte. Fiecare veşmânt are anumite limitări. Pentru a 
transcende aceste limitări şi a da expresie a ceea ce, ca om - lon Popescu - te 
găseşti incapabil a face, îţi iei atenţia de la actualele tale limitări, sau concepţia 
lon Popescu despre tine şi te afunzi în sentimentul de a fi ceea ce doreşti. Cum 
se va întrupa această dorinţă sau această nou-obţinută conştienţă, niciun om 
nu ştie. Pentru că EU, sau nou-obţinuta conştienţă, avem căi pe care voi nu le 
ştiţi [„Eu am de mâncat o mâncare pe care voi nu o ştiţi”, loan 4:32]; căi de 
nepătruns [„cât sunt de nepătrunse căile Lui”, Romani 11:33]. Nu specula 
asupra felului CUM această conştienţă se întrupează, fiindcă nimeni nu e atât 
de înţelept încât să ştie. Speculaţiile sunt dovada că nu ai ajuns la naturaleţea 
de a fi lucrul dorit şi astfel eşti plin de îndoială. 


Ţi se spune, „Şi de este cineva din voi lipsit de înţelepciune, să o ceară de 
la Dumnezeu, Cel ce dă tuturor fără deosebire şi fără înfruntare; şi i se va da. 
Să ceară însă cu credinţă, fără să aibă nici o îndoială, pentru că cine se 
îndoieşte este asemenea valului mării, mişcat de vânt şi aruncat încoace şi 
încolo. Să nu gândească omul acela că va lua ceva de la Dumnezeu” [lacov 1:5- 
7]. Vezi doar de ce se face această afirmaţie, căci numai pe piatra credinţei se 
poate întemeia ceva. Dacă nu ai conştienţa lucrului, nu ai cauza sau fundaţia pe 
care lucrul se ridică. 


î O dovadă a acestei conştienţe întemeiate ţi se dă în cuvintele, „Părinte, 
iţi mulţumesc [că M-ai ascultat”, loan 11:41; „Te slăvesc pe Tine, Părinte, 
Doamne al cerului şi al pământului”, Matei 11:25]. Când intri în starea de 
bucurie a mulţumirii, astfel încât te simţi recunoscător pentru a fi primit deja 
ceea ce încă nu e prezent simţurilor tale, ai devenit, într-adevăr, una în 
conştienţă cu lucrul pentru care aduci mulţumire. Dumnezeu (conştiinţa ta) nu e 
batjocorit. Întotdeauna primeşti ceea ce eşti conştient a fi şi nimeni nu 
mulţumeşte pentru ceva ce nu a primit. „Părinte, Îţi mulţumesc” nu este, aşa 
cum o folosesc mulţi astăzi, un soi de formulă magică. Nici nu trebuie să 
rosteşti cuvintele, „Părinte, Îţi mulţumesc”. Aplicând acest principiu, pe măsură 
ce te ridici în conştienţă spre punctul în care eşti cu adevărat recunoscător şi 
fericit că ai primit lucrul dorit, te bucuri automat şi aduci mulţumiri spre interior. 
Deja ai acceptat darul care fusese numai o dorinţă înainte de a te ridica în 
conştienţă, iar credinţa ta este acum substanţa care-ţi va înveşmânta dorinţa. 


Această ridicare în conştienţă este cununia spirituală în care doi se vor 
învoi să fie una şi asemănarea, sau imaginea lor se va întemeia pe pământ 
[„dacă doi dintre voi se vor învoi pe pământ în privinţa unui lucru pe care îl vor 
cere, se va da lor de către Tatăl Meu, Care este în ceruri”, Matei 18:19]. 

„Pentru că orice veţi cere în Numele Meu, asemenea vi se va da” 
[„Adevărat, adevărat zic vouă: Orice veţi cere de la Tatăl în Numele Meu, El vă 


va da”, loan 16:23; „v-am rânduit să mergeţi şi roadă să aduceţi, şi roada 
voastră să rămână, ca Tatăl să vă dea orice-l veţi cere în Numele Meu”, loan 
15:16; „Şi orice veţi cere întru numele Meu, aceea voi face”, loan 14:13]. 
„Orice” e, într-adevăr, o măsură mare. Este necondiţionalul. Nu spune dacă 
societatea consideră lucrul drept sau rău, numai atunci să ceri; îţi rămâne ţie 
asta. Îl vrei cu adevărat? Îl doreşti? 

Asta e tot ce e necesar. Viaţa ţi-l va da, de ceri „în Numele Lui”. 

Numele Lui nu e un nume pe care îl pronunţi cu buzele. Poţi cere la 
nesfârşit în numele lui Dumnezeu sau lahve sau lisus Hristos şi vei cere în 
zadar. „Nume” înseamnă „natură”; deci, când ceri în natura unui lucru, roadele 
întotdeauna urmează. A cere în numele înseamnă să înalţi conştienţa EU-lui şi 
să devii una în natură cu lucrul dorit, să te înalţi în conştienţă la natura lucrului 
şi vei deveni acel lucru în expresie. 


Aşadar, „toate câte cereţi, rugându-vă, să credeţi că le-aţi primit şi 
le veţi avea” [Marcu 11:24]. 

Rugăciunea, după cum ţi-am mai arătat, este recunoaştere - presiunea de 
„a crede că ai primit” se referă la persoana ta, timpul prezent [trecut]. Asta 
înseamnă că trebuie să fii în natura lucrurilor cerute înainte de a le primi. 


Pentru a intra în natură uşor, amnistia generală e necesară. Ni se spune, 
„lar când staţi de vă rugaţi, iertaţi orice aveţi împotriva cuiva, ca şi Tatăl vostru 
Cel din ceruri să vă ierte vouă greşealele voastre. Că de nu iertaţi voi, nici Tatăl 
vostru Cel din ceruri nu vă va ierta vouă greşealele voastre” [Marcu 11:25,26]. 
Asta poate părea a fi vorba despre vreun Dumnezeu personal care este 
mulţumit sau nemulţumit de faptele tale, dar nu acesta e cazul. 


Conştienţa fiind Dumnezeu, dacă ţii în conştienţă ceva împotriva omului, 
constrângi condiţia respectivă în lumea ta. Dar a elibera omul de toate 
osândirile înseamnă a te elibera pe tine însuţi pentru a putea să te înalţi la orice 
nivel necesar; nu este, aşadar, nicio osândire a celor în lisus Hristos. 


Astfel, un foarte bun obicei înainte de a intra în meditaţie este mai întâi să 
eliberezi orice om din lume de vină. Pentru că LEGEA nu e astfel încălcată şi te 
poţi linişti, încrezător în cunoaşterea faptului că fiecăruia, concepţia despre sine 
îi va fi răsplata. Deci nu trebuie să te necăjeşti că omul va primi sau nu ceea ce 
consideri tu că ar merita să primească. Pentru că viaţa nu face greşeli şi 
întotdeauna dă omului ceea ce omul îşi dă sieşi în primul rând. 


Ceea ce ne aduce la acea mult abuzată afirmaţie din Biblie despre 
zeciuială. Predicatori de tot felul au înrobit omul cu afacerea asta a zeciuielii, 
pentru că, neînţelegând ei înşişi natura zeciuielii şi fiind ei înşişi temători de 
lipsuri, şi-au condus adepţii spre credinţa că a zecea parte din venitul lor 
trebuie dat Domnului. Adică, insistând că, atunci când cineva dă a zecea parte 
din veniturile lui organizaţiei lor particulare, îşi dă „a zecea parte” Domnului 
(sau îşi onorează zeciuiala). Dar aminteşte-ţi, „EU SUNT Domnul”. Conştienţa ta 
de a fi este Dumnezeul căruia îi dai şi nu îi poţi da vreodată astfel. 


Aşadar, când te revendici a fi ceva, ai dat respectiva revendicare sau 
însuşire lui Dumnezeu. Şi conştienţța ta de a fi, care nu ţine seama de persoane, 


ţi se va întoarce presată de, amestecată cu şi călcată de acea însuşire sau 
atribut pe care îl revendici pentru tine. 


Conştienţa de a fi nu este ceva ce vei putea numi vreodată. Să pretinzi că 
Dumnezeu e bogat, e măreț, e iubire, e atotîinţelept echivalează cu a defini 
ceea ce nu poate fi definit. Pentru că Dumnezeu nu e ceva ce poate vreodată fi 
numit. 


Zeciuiala e necesară şi tu chiar zeciuieşti lui Dumnezeu. Dar de acum 
înainte dă numai unicului Dumnezeu şi caută să-l dai însuşirea pe care doreşti 
ca om să o exprimi revendicându-te a fi măreţul, bogatul, iubitorul, 
atotinţeleptul. 


Nu specula asupra felului CUM vei exprima aceste calităţi sau revendicări, 
pentru că viaţa are o metodă pe care tu, ca om, nu o cunoşti. Căile sale sunt de 
nepătruns. Dar, te asigur, în ziua în care îţi revendici aceste calităţi până la 
punctul de convingere, revendicările tale vor fi onorate. 

„Nimic nu este acoperit care să nu iasă la iveală şi nimic ascuns care să nu 
ajungă cunoscut” [Matei 10:26; „Nimic nu este acoperit care să nu se 
descopere şi nimic ascuns care să nu se cunoască”, Luca 12:2]. 


Ceea ce se vorbeşte în secret va fi proclamat de pe acoperişuri [„Ceea ce 
vă grăiesc la întuneric, spuneţi la lumină şi ceea ce auziți la ureche, 
propovăduiţi de pe case”, Matei 10:27; „Câte aţi spus la întuneric se vor auzi la 
lumină; şi ceea ce aţi vorbit la ureche, în odăi, se va vesti de pe acoperişuri”, 
Luca 12:3]. Deci, convingerile tale secrete despre tine - aceste revendicări 
secrete despre care nu ştie nimeni, când sunt crezute cu adevărat, vor fi 
strigate de pe acoperişuri în lumea ta. Deoarece convingerile tale despre tine 
sunt cuvintele Dumnezeului din tine, care cuvinte sunt spirit şi nu se pot 
întoarce fără rod, ci îşi vor îndeplini rostul oriunde sunt trimise [„Aşa va fi 
cuvântul Meu care iese din gura Mea; el nu se întoarce către Mine fără să dea 
rod, ci el face voia Mea şi îşi îndeplineşte rostul lui”, Isaia 55:11]. Tu chiar în 
momentul acesta chemi spre infinitul care acum eşti conştient a fi. Şi nici un 
cuvânt sau convingere nu vor eşua în a te găsi. 


„EU SUNT viţa, voi sunteţi mlădiţele [Cel ce rămâne întru Mine şi Eu în el, 
acela aduce roadă multă, căci fără Mine nu puteţi face nimic”, loan 15:5]. 
Conştienţa e „viţa” şi acele calităţi care eşti tu acum conştient că le ai sunt 
„Mlădiţele” pe care le hrăneşti şi ţii vii. Aşa cum o mlădiţă nu are viaţă decât 
dacă este înrădăcinată în viţă, la fel lucrurile nu au viaţă decât dacă tu eşti 
conştient de ele. Aşa cum o mlădiţă se veştejeşte şi moare dacă seva viței 
încetează a curge spre ea, aşa şi lucrurile din lumea ta dispar dacă îţi iei atenţia 
de la ele, deoarece atenţia ta este precum seva vieţii care ţine vii şi susţine 
lucrurile din lumea ta. 


Pentru a desfiinţa o problemă care acum îţi pare atât de reală, tot 
ce faci este să îţi îndepărtezi atenţia de la ea. In ciuda aparentei 
realităţi, întoarce-te de la ea în conştienţă. 


Devino indiferent şi începe să te simţi a fi ceea ce ar fi soluţia 
problemei. 


De exemplu, dacă ai fi încarcerat, nimeni n-ar trebui să-ţi spună că ar 
trebui să-ţi doreşti libertate. Libertatea, sau mai degrabă dorinţa de libertate ar 
fi automate. Atunci de ce să priveşti din spatele zăbrelelor celor patru pereţi ai 
închisorii tale? la-ţi atenţia de la a fi întemnițat şi începe să te simţi a fi liber. 
SIMTE-o până la punctul unde e natural - în chiar secunda în care faci asta, 
acele bare ale carcerei se vor topi. Aplică acelaşi principiu oricărei probleme. 


Am văzut oameni care erau în datorii până la urechi aplicând acest 
principiu şi într-un clipit de ochi, datorii ce erau cât munţii au dispărut. Am 
văzut cei la care doctorii renunţaseră ca fiind incurabili luându-şi atenţia de la 
problemele lor de boală şi începând să se simtă sănătoşi în ciuda evidenţei 
contrare a simţurilor. În scurt timp, aceste aşa-zise „boli incurabile’ au dispărut 
fără să lase vreo urmă. 


Răspunsul tău la „Dar voi cine ziceţi că SUNT?” [Matei 16:15, Marcu 8:29, 
Luca 9:20] e cel care veşnic îţi determină expresia. Atâta timp cât eşti conştient 
a fi întemnițat sau bolnav sau sărac, atâta timp vei continua să exteriorizezi sau 
să exprimi aceste condiţii. 


Când omul realizează că este acum ceea ce caută şi începe să revendice 
ceea ce este, va avea dovada revendicării sale. Această indicație îţi este oferită 
în cuvintele, „Pe cine căutaţi?” [loan 18:4, 18:7]. lar ei au răspuns, „Pe lisus 
[INazarineanul”, loan 18:5, 18:7]. Şi vocea a spus, „EU SUNT”. „lisus' aici 
înseamnă salvare sau salvator [mântuire sau mântuitor]. Cauţi să fii mântuit de 
ceea ce nu este problema ta. 


„EU SUNT” este Cel Care te va mântui. Dacă eşti flămând, mântuitorul tău 
e mâncarea. Dacă eşti sărac, mântuitorul tău e bogăţia. Dacă eşti întemnițat, 
mântuitorul tău e libertatea. Dacă eşti bolnav, nu va fi un om pe nume lisus Cel 
Care te va mântui, ci sănătatea va deveni mântuitorul tău. Aşadar, revendică-ţi 
„EU SUNT [Acela]”, cu alte cuvinte, revendică-te pe tine ca fiind lucrul 
dorit. 


Revendică în conştienţă - nu în cuvinte - şi conştienţa te va 
recompensa cu însăşi revendicarea ta. Ţi se spune, „Mă vei găsi când 
mă vei căuta cu SIMŢURILE” /„Şi Mă veţi căuta şi Mă veţi găsi, dacă Mă veţi 
căuta cu toată inima voastră”, leremia 29:13]. Ei bine, caută cu SIMŢURILE acea 
însuşire în conştienţă până ce te vei SIMŢI a fi acea însuşire. Când te pierzi în 
sentimentul de a fi ea, însuşirea se va întrupa în lumea ta. 


Eşti vindecat de problema ta când atingi soluţia ei. „S-a atins de 
Mine cineva. Căci am simţit o putere care a ieşit din Mine” [Luca 8:46; „Şi 
îndată, cunoscând lisus în Sine puterea ieşită din EI, întorcându-se către 
mulțime, a întrebat: ,Cine s-a atins de Mine?'”, Marcu 5:30]. Da, ziua în care 
atingi această fiinţă din tine - SIMŢINDU-TE a fi vindecat, putere va ieşi din chiar 
sinele tău şi se va solidifica în lumea ta drept vindecare. 


Se spune, „Credeţi în Dumnezeu, credeţi şi în Mine (căci eu sunt El)” [loan 
14:1]. Ai credinţa lui Dumnezeu. „Care, Dumnezeu fiind în chip, n-a socotit o 
ştirbire a fi El întocmai cu Dumnezeu” [Filipeni 2:6]. 


Du-te şi fă şi tu asta. Da, începe să-ţi crezi conştiinţa, conştienţa ta de a fi 
ca fiind Dumnezeu. Revendică pentru tine toate atributele pe care până acum 
le-ai dat unui Dumnezeu extern şi vei începe să exprimi aceste revendicări. 


„Căci nu sunt un Dumnezeu în depărtare” [William Blake, „Jerusalem”, 
4:19]. EU SUNT mai aproape decât mâinile şi picioarele tale - mai aproape 
decât chiar respiraţia ta. EU SUNT conştiinţa ta de a fi. EU SUNT cel în care tot 
ce voi fi vreodată conştient a fi va începe şi se va sfârşi. „Pentru că înainte ca 
lumea să fi fost, EU SUNT; şi când lumea va înceta să mai fie, EU SUNT” [Adon 
Olam, dogmatică iudaică]; „Mai înainte de a fi fost Avraam, EU SUNT” [loan 
8:58]. 

Acest EU SUNT este conştiinţa ta. 

[„În lume era şi lumea prin El s-a făcut”, loan 1:10; „Cu slava pe care am 
avut-o la Tine, mai înainte de a fi lumea”, loan 17:5; „Ca să vadă slava Mea pe 
care Mi-ai dat-o, pentru că Tu M-ai iubit pe Mine mai înainte de întemeierea 
lumii”, loan 17:24; „Înţelepciunea de taină a lui Dumnezeu, ascunsă, pe care 
Dumnezeu a rânduit-o mai înainte de veci, spre slava noastră”, 1Corinteni 2:7; 
„Precum întru El ne-a şi ales, înainte de întemeierea lumii”, Efeseni 1:4; „După 
harul ce ne-a fost dat în Hristos lisus, mai înainte de începutul veacurilor”, 
2Timotei 1:9; „Care a fost cunoscut mai dinainte de întemeierea lumii”, 1Petru 
1:20] 


„De n-ar zidi Domnul casa, în zadar s-ar osteni cei ce o zidesc” [Psalm 
126:1]. Domnul” fiind conştienţa ta, dacă ceea ce cauţi nu e mai întâi întemeiat 
în conştienţa ta, te vei osteni în zadar să găseşti. Toate lucrurile trebuie să 
înceapă şi să se termine în conştienţă. 


Deci, binecuvântat într-adevăr este omul care nădăjduieşte în el însuşi 
[„Binecuvântat fie omul care nădăjduieşte în Domnul şi a cărui nădejde este 
Domnul”, leremia 17:7; „Doamne al puterilor, fericit este omul cel ce 
nădăjduieşte întru Tine”, Psalm 83:13] — căci credinţa omului în Dumnezeu va fi 
veşnic măsurată de încrederea în sine însuşi. Crezi în Dumnezeu, crezi şi în 
MINE [loan 14:1]. 


Nu te încrede în oameni [Nu vă încredeţi în cei puternici, în fiii oamenilor, 
în care nu este izbăvire”, Psalm 145:3], fiindcă oamenii reflectă doar fiinţa care 
eşti, şi îţi pot aduce sau face numai ceea ce mai întâi ţi-ai făcut tu singur. 


„Nimeni nu-l ia [sufletul; viaţa] de la Mine, ci Eu de la Mine Însumi îl pun. 
Putere am Eu ca să-l pun şi putere am iarăşi ca să-l iau” [loan 10:18]. 

Indiferent ce se întâmplă omului în lumea lui, nu e niciodată un accident. 
Se întâmplă sub îndrumarea unei Legi precise şi neschimbătoare. 


„Nimeni” (nicio manifestare) nu poate să vină la Mine, dacă nu-l va trage 
Tatăl, Care M-a trimis” [loan 6:44], „lar Eu şi Tatăl Meu una suntem” [loan 
10:30]. Crede acest adevăr şi te vei elibera. Omul mereu i-a învinuit pe alţii 


pentru ceea ce e şi va continua să facă asta până ce se va descoperi ca fiind 
cauza tuturor [relelor]. „EU SUNT” nu vine pentru a distruge, ci pentru a împlini. 
„EU SUNT”, conştiinţa din tine, nu distruge nimic, ci veşnic umple din plin 
şablonul sau concepţia pe care o ai despre tine însuţi. 


Este imposibil ca omul sărac să găsească bogăţie în lumea asta, 
indiferent de cât de mult ar fi înconjurat de bogăţie, până ce nu se 
revendică mai întâi pe sine a fi bogat. Pentru că semnele întotdeauna 
urmează, ele nu preced. A te împotrivi şi a te plânge constant de limitările 
sărăciei, rămânând sărac în conştienţă, înseamnă a juca jocul nebunilor. 
Schimbările nu se pot produce de la acel nivel al conştienţei, pentru că viaţa 
reflectă constant toate nivelurile. 


Urmează exemplul fiului risipitor [Luca 15:11-32]. Înţelege că tu, singur, ai 
produs această condiţie a risipei şi lipsei şi ia decizia, lăuntric, de a te ridica la 
un nivel mai înalt, unde viţelul cel îngrăşat, inelul şi haina cea dintâi îţi aşteaptă 
revendicarea. 


Nu a existat nicio judecare [condamnare] a risipitorului când a avut curajul 
să-şi revendice moştenirea ca fiind a lui. Alţii ne vor condamna doar atâta 
vreme cât noi continuăm în cele pentru care ne condamnăm singuri. Deci: 
„Fericit este cel ce nu se judecă pe sine în ceea ce aprobă!” [Romani 14:22]. 
Pentru viaţă, nimic nu e de condamnat. Totul se exprimă. 

Vieţii nu îi pasă dacă te consideri bogat sau sărac; puternic sau slab. Te va 
răsplăti pururi cu ceea ce te revendici că eşti cu adevărat. 


Măsurile binelui şi răului aparţin doar omului. Pentru viaţă, nu există bine 
sau rău. Aşa cum afirma Pavel în scrisoarea sa către romani: „Ştiu şi sunt 
încredinţat în Domnul lisus că nimic nu este întinat prin sine, decât numai 
pentru cel care gândeşte că e ceva întinat; pentru acela întinat este” [14:14]. 
Incetează să te mai întrebi dacă eşti vrednic sau nevrednic să primeşti ceea ce 
doreşti. Tu, ca om, nu ai creat dorinţa. Dorinţele tale sunt veşnic formate în tine 
datorită a ceea ce te revendici acum a fi. 


Când un om e flămând, (fără a se gândi) doreşte automat mâncare. Când e 
deţinut, automat doreşte libertate şi aşa mai departe. Dorinţele tale conţin în 
ele planul auto-exprimării. 


Aşa că lasă judecăţile în afara ecuaţiei şi ridică-te în conştienţă până la 
nivelul dorinţei tale şi fă-te una cu ea revendicându-te a fi astfel acum. Pentru 
că, „mi-a zis: ‚iți este de ajuns harul Meu, căci puterea Mea se desăvârşeşte în 
slăbiciune’. [Deci, foarte bucuros, mă voi lăuda mai ales întru slăbiciunile mele, 
ca să locuiască în mine puterea lui Hristos”, 2Corinteni 12:9] 


Ai credinţă în această revendicare nevăzută până ce convingerea 
că aşa e se naşte în tine. 


încrederea ta în această revendicare te va răsplăti cu mari 
recompense. in numai scurt timp, lucrul dorit va sosi. Dar fără 
credinţă, este imposibil să realizezi ceva. Prin credinţă s-au clădit 


lumi, căci „credinţa este încredințarea celor nădăjduite, dovedirea 
lucrurilor celor nevăzute” [Evrei 11:1]. 


Nu fi neliniştit sau îngrijorat în privinţa rezultatelor. Ele vor urma 
la fel de sigur cum ziua urmează nopţii. 

Priveşte-ţi dorinţele - pe toate - ca vorbe spuse de Dumnezeu, iar 
fiecare vorbă sau dorinţă, o promisiune. Motivul pentru care cei mai mulţi 
dintre noi nu reuşim să ne realizăm dorinţele este acela că le condiţionăm 
constant. Nu-ţi condiţiona dorinţa. Doar accept-o aşa cum apare. Adu mulţumiri 
pentru ea până la punctul în care eşti recunoscător că deja e împlinită - apoi 
mergi în pace. 


O astfel de acceptare a dorinţei tale este ca aruncarea seminţei - 
seminţei roditoare - în pământul arat. Fiindcă atunci când poţi arunca 
lucrul dorit în conştienţă, încrezător că va răsări, ai făcut tot ce se 
aşteaptă din partea ta. Dar, a fi neliniştit sau îngrijorat asupra felului CUM 
dorinţa ta se va maturiza înseamnă a ţine aceste seminţe roditoare într-o 
strânsoare mentală şi, astfel, nu le vei fi aruncat niciodată în pământul 
încrederii. 


Motivul pentru care oamenii îşi condiţionează dorinţele este acela că ei 
judecă mereu după aparenţa firii şi văd lucrurile ca fiind reale - uitând că 
singura realitate este cea a conştienţei din spatele lor. 


A vedea lucrurile ca fiind reale înseamnă a nega că toate lucrurile Îi sunt cu 
putinţă Lui Dumnezeu [„La oameni aceasta e cu neputinţă, la Dumnezeu însă 
toate sunt cu putință”, Matei 19:26; „La Dumnezeu toate sunt cu putinţă”, 
Marcu 10:27]. Omul care e deţinut şi vede cele patru ziduri ca reale îşi neagă 
automat îndemnul sau promisiunea Dumnezeului din el pentru libertate. 


O întrebare pusă adesea când se face această afirmaţie este, dacă dorinţa 
cuiva este un dar de la Dumnezeu, cum poţi spune că, dacă cineva doreşte să 
ucidă un om, o astfel de dorinţă e bună şi, deci, trimisă de Dumnezeu? Ca 
răspuns la asta, dă-mi voie să spun că niciun om nu doreşte să ucidă pe altul. 
Ceea ce el doreşte este să fie eliberat de un astfel de om. Dar fiindcă el nu 
crede că acea dorinţă de a se elibera de un astfel de om conţine în sine puterea 
libertăţii, el condiţionează acea dorinţă şi vede ca singură cale de expresie a 
acestei eliberări distrugerea omului - uitând că viaţa învăluită în acea dorinţă 
are căi de care el, ca om, nu ştie. 


Căile ei sunt de nepătruns. Astfel, omul desfigurează darurile lui Dumnezeu 
prin lipsa lui de credinţă. 


Probleme sunt munţii de care se vorbeşte că pot fi mutaţi dacă cineva are 
credinţă măcar cât o sămânță de muştar. Oamenii îşi abordează problemele 
cum a făcut baba care, asistând la slujbă, a auzind preotul spunând, „Dacă veţi 
avea credinţă în voi cât un grăunte de muştar, veţi zice muntelui acestuia: 
Mută-te de aici dincolo, şi se va muta; şi nimic nu va fi vouă cu neputinţă” 
[Matei 17:20; „De aţi avea credință cât un grăunte de muştar, aţi zice acestui 
sicomor: Dezrădăcinează-te şi te sădeşte în mare, şi vă va asculta”, Luca 17:6]. 


Seara aceea, în timp ce-şi spunea rugăciunile, a citat bucata asta din 
scripturi şi s-a culcat în ceea ce credea ea că era credinţă. La trezire, dimineaţa, 
s-a repezit la fereastră şi a exclamat, „Ştiam eu că muntele ăla bătrân va fi tot 
acolo!” 


Fiindcă aşa îşi abordează omul problemele. El ştie că se va confrunta cu ele 
în continuare. Şi fiindcă viaţa nu ţine seama de persoană şi nici nu distruge 
nimic, continuă să menţină vie ceea ce el este conştient a fi. 


Lucrurile vor dispărea numai când omul se schimbă în conştienţă. Neagă 
cât vrei, tot rămâne ca fapt afirmaţia: conştienţa este singura realitate şi 
lucrurile doar oglindesc ceea ce eşti tu în conştienţă. Deci starea paradisiacă pe 
care o cauţi va fi găsită numai în conştienţă, „căci, iată, împărăţia lui Dumnezeu 
este înăuntrul vostru” [Luca 17:21]. Cum voia lui Dumnezeu se face 
întotdeauna pe pământ, tu trăieşti azi în împărăţia pe care ţi-ai construit-o. 
Fiindcă aici, chiar pe pământul acesta, se dezvăluie împărăţia. Impărăţia lui 
Dumnezeu chiar este la îndemână. 


ACUM este timpul potrivit. Creează-ţi deci o nouă împărăție, intră într-o 
nouă stare a conştienţei şi un nou pământ va răsări. 


„Cele dintâi au trecut” [Apocalipsa 21:4]. Nu vor fi amintite, nu vor veni în 
minte din nou. „lată”, (EU, conştiinţa ta) „vin curând şi plata Mea este cu Mine” 
[Apocalipsa 22:12]. 


Sunt fără de nume, dar voi lua asupra Mea orice nume (natură) pe care Mi-l 
dai. 


Aminteşte-ţi, tu eşti, chiar tu, cel despre care spun drept „EU”. Deci fiecare 
concepţie pe care o ai despre tine - adică fiecare convingere adâncă pe care o 
ai despre tine - este cea care apari tu ca fiind; pentru că „EU SUNT” nu e dus de 
nas; Dumnezeu nu e batjocorit. 


Acum hai să te instruiesc în arta pescuitului. S-a consemnat că ucenicii au 
pescuit toată noaptea şi nu au prins nimic. Apoi apare lisus la faţa locului şi le 
spune să arunce mrejele încă o dată, în aceleaşi ape care cu o clipă mai 
devreme erau sărace în peşte - şi acum plasele lor plesneau de mulţimea 
peştilor [loan 21:3-6]. 


Această poveste are loc în lumea de azi chiar în tine, cititorule. Căci tu ai 
înlăuntrul tău toate elementele necesare pentru a pleca la pescuit. Dar până ce 
nu găseşti că lisus Hristos (conştiinţa ta) este Domn, vei pescui, aşa cum au 
făcut ucenicii, în noaptea întunericului omenesc. Adică, vei pescui după 
LUCRURI închipuindu-ţi lucrurile a fi reale şi vei pescui cu momeală omenească 
- anume, o luptă şi o străduinţă - încercând să intri în contact cu unul şi cu 
altul; încercând să constrângi pe unul şi pe altul; şi toate eforturile astea vor fi 
zadarnice. Dar când îţi descoperi conştiinţa de a fi ca fiind lisus Hristos, îl vei 
lăsa pe El să-ţi conducă pescuitul. Şi vei pescui în conştienţă pentru lucrurile pe 
care le doreşti. Fiindcă dorinţa ta va fi peştele pe care-l vei prinde, căci 


conştienţa ta este singura realitate vie - iar tu vei pescui în apele adânci ale 
conştienţei. 


Dacă va fi să prinzi ceea ce este dincolo de capacitatea ta actuală, trebuie 
să te lansezi în ape adânci, fiindcă, în interiorul conştienţei tale actuale, 
asemenea peşti sau dorinţe nu pot înota. Pentru a te lansa în ape adânci, laşi în 
urma ta tot ceea ce este acum problema ta actuală, sau limită, ÎNDEPĂRTÂNDU- 
ŢI ATENŢIA de la ea. Intoarce-ţi spatele complet de la orice problemă sau 
limitare pe care acum le ai. 


Insistă asupra doar a fi spunându-ţi „EU SUNT”, „EU SUNT”, „EU SUNT”. 
Continuă să-ţi declari că doar eşti. Nu condiţiona această declaraţie, continuă 
numai să te SIMŢI a fi şi pe neaşteptate te vei găsi scăpând ancora care te 
leagă de superficialitatea problemelor tale şi mişcându-te spre adânc. 


Aceasta este de obicei însoţită de sentimentul de expansiune. Te vei SIMŢI 
lăţindu-te de parcă ai creşte la propriu. Nu te teme, căci e necesar curajul. 


Nu vei muri la nimic altceva decât fostelor limitări, dar ele vor muri pe 
măsură ce te îndepărtezi de ele, fiindcă ele trăiesc numai în conştienţa ta. În 
acest adânc sau conştienţă extinsă te vei descoperi a fi o putere cum nici nu ai 
visat vreodată înainte. 


Lucrurile dorite dinaintea ta, împinse la suprafaţă din malurile limitării sunt 
peştii pe care îi vei prinde în acest adânc. Pentru că ai pierdut conştienţa 
problemelor şi a barierelor tale, acum este cel mai simplu lucru din lume să te 
SIMŢI a fi una cu lucrurile dorite. 


Pentru că EU SUNT (conştienţa ta) este învierea şi viaţa, trebuie să conferi 
această putere dătătoare de viaţă, care acum eşti, lucrului dorit, dacă va fi să îl 
faci să apară şi să trăiască în lumea ta. Acum începi să iei asupra ta natura 
lucrului dorit prin simţire: „EU SUNT prosper”; „EU SUNT liber”; „EU SUNT 
puternic”. Când aceste ,SIMŢIRI' sunt fixate în tine, fiinţa ta fără formă va lua 
asupra sa forma lucrului simţit. Devii „crucificat' pe sentimentele de 
prosperitate, libertate şi putere. 


Rămâi adâncit în neclintirea acestor convingeri. Apoi, ca un hoţ în noapte şi 
când te aştepţi mai puţin, aceste atribute vor fi înviate în lumea ta ca realităţi 
vii. 


Lumea te va atinge şi va vedea că eşti carne şi sânge, fiindcă vei începe să 
porţi roadele naturii acestor atribute nou-însuşite. Aceasta e arta pescuitului 
eficient după manifestările vieţii. 

Realizarea cu succes a lucrului dorit ne este spusă şi în povestea lui Daniel 
în groapa cu lei [Daniel 6:14-24]. Aici, este consemnat că Daniel, aflându-se în 
groapa leilor, şi-a întors spatele către lei şi a privit spre lumina ce venea de sus; 
că leii au rămas neputincioşi iar credinţa lui Daniel în Dumnezeul lui l-a salvat. 


Aceasta este tot povestea ta şi la fel trebuie să faci, cum Daniel a făcut. 
Dacă te-ai găsi într-o groapă a leilor, nu ai avea altă grijă decât pe cea a leilor. 


Nu te-ai gândi la nimic altceva pe lume în afara problemei tale - problema ta 
fiind leii. 


Totuşi, ţi se spune că Daniel şi-a întors spatele la ei şi a privit spre lumina 
care era Dumnezeul lui. Dacă am urma exemplul lui Daniel, ne-am lua, cât 
suntem închişi în groapa sărăciei sau a bolii, atenţia de la problemele noastre 
cu datoriile sau bolile şi am insista asupra lucrului pe care-l căutăm. 


Dacă nu ne uităm înapoi în conştienţă la problemele noastre, ci continuăm 
în credinţă - crezându-ne a fi ceea ce căutăm - şi noi vom vedea pereţii 
închisorii deschizându-se şi lucrul căutat - da, „orice veţi cere” — realizat. 


O altă poveste ni se spune; despre văduvă şi cei trei stropi de ulei 
[4Regi/2lmpăraţi 4:1-6]. Profetul [Elisei] a întrebat-o pe văduvă, „Ce ai tu în 
casă?”, iar ea a răspuns, „lrei picături de ulei”. Apoi i-a spus, „Mergi şi 
împrumută vase. Inchide uşa după ce te-ai întors acasă şi începe să torni”. Şi ea 
a turnat din cele trei picături de ulei în toate vasele, umplându-le din plin cu 
uleiul avut. 


Tu, cititorule, eşti această văduvă. Nu ai un bărbat care să te însărcineze 
sau să te facă să rodeşti, căci o „văduvă' e o stare sterilă. Conştiinţa ta este 
acum Domnul - sau profetul care a devenit bărbatul tău. 


Urmează exemplul văduvei care, în loc să recunoască vidul sau nimicul, a 
recunoscut avutul — trei picături de ulei. 


Apoi, porunca dată ei, „Intră şi închide uşa după tine”, adică, închide uşa 
simţurilor care îţi vorbesc despre măsurile goale, datorii, probleme. 


Când îţi vei fi luat complet atenţia închizând afară evidenţa simţurilor, 
începe să SIMŢI bucuria (simbolizată de ulei) - de a fi primit lucrurile dorite. 
Când armonia e stabilită în tine, astfel că toate îndoielile şi temerile au dispărut, 
atunci, şi tu vei umple măsurile goale ale vieţii tale şi vei avea abundența dând 
peste. 


Recunoaşterea este puterea care materializează în lume. Orice 
stare pe care ai recunoscut-o vreodată, ai întrupat-o. Ceea ce 
recunoşti ca fiind adevărat despre tine azi este ceea ce experimentezi. 
Deci fii ca văduva şi recunoaşte bucuria, indiferent cât de mic este începutul 
recunoaşterii, şi vei fi răsplătit cu generozitate - căci lumea e o oglindă ce 
mărește, mărind toate cele de care eşti conştient a fi. 


„Eu sunt Domnul Dumnezeul tău, Care te-a scos din pământul Egiptului şi 
din casa robiei. Să nu ai alţi dumnezei afară de Mine!” [leşirea/Exodul 20:2,3]. 
Ce descoperire plină de glorie, conştiinţa ta fiind acum revelată ca Domnul 
Dumnezeul tău! Vino, trezeşte-te din visul că eşti captiv. Realizează că al tău 
este pământul „şi plinirea lui; lumea şi toţi cei ce locuiesc în ea” [Psalm 23:1]. 


Ai devenit atât de prins în plasa credinţei că eşti om, încât ai uitat de 
fiinţa glorioasă care eşti. Acum, cu memoria recâştigată, HOTARAŞTE 


nevăzutului să apară şi VA apărea, fiindcă lucrurile sunt silite să răspundă 
Glasului lui Dumnezeu, conştiinţa Ta de a fi —- lumea este LA PORUNCA TA. 


